A4-0205/95

Ψήφισμα σχετικά με το σχέδιο διορθωτικού επιχειρησιακού προϋπολογισμού της ΕΚΑΧ για το 1995 (SEC(95) 0761 - C4-0213/95)

Το Ευρωπαϊκό Κοινοβούλιο,

- έχοντας υπόψη το σχέδιο διορθωτικού επιχειρησιακού προϋπολογισμού της ΕΚΑΧ για το 1995, που υπέβαλε η Επιτροπή (SEC(95) 0761),

- έχοντας υπόψη το ψήφισμά του της 26ης Οκτωβρίου 1994 σχετικά με το σχέδιο επιχειρησιακού προϋπολογισμού της ΕΚΑΧ για το 1995 ((ΕΕ C 323 της 21.11.1994, σελ. 66)),

- έχοντας υπόψη το υπόμνημα της συμβουλευτικής επιτροπής της ΕΚΑΧ σχετικά με τα διάφορα ζητήματα που προκύπτουν από την εκπνοή της Συνθήκης ΕΚΑΧ το έτος 2002, της 28ης Ιουνίου 1995,

- έχοντας υπόψη την Πράσινη Βίβλο της Επιτροπής «Για μια Ενεργειακή Πολιτική της Ευρωπαϊκής Ένωσης», της 11ης Ιανουαρίου 1995 (COM(94) 0659),

- έχοντας υπόψη την έκθεση της Επιτροπής Προϋπολογισμών (A4-0205/95),

Α. λαμβάνοντας υπόψη ότι το προκείμενο σχέδιο διορθωτικού επιχειρησιακού προϋπολογισμού της ΕΚΑΧ για το 1995 αφορά κατά κύριο λόγο τη μεταβολή των συνθηκών μετά την ένταξη της Φινλανδίας, της Σουηδίας και της Αυστρίας,

Β. λαμβάνοντας υπόψη ότι ανεξάρτητα από το συγκεκριμένο σχέδιο διορθωτικού προϋπολογισμού τα νέα κράτη μέλη υπόκεινται στις διατάξεις της Συνθήκης ΕΚΑΧ ήδη από 1ης Ιανουαρίου 1995,

Γ. λαμβάνοντας υπόψη ότι η διεύρυνση του φάσματος εσόδων και δραστηριοτήτων της ΕΚΑΧ έρχεται σε μια εποχή όπου οι αρμόδιες υπηρεσίες μελετούν προπαρασκευαστικά μέτρα για την εκπνοή της Συνθήκης ΕΚΑΧ το έτος 2002,

Δ. λαμβάνοντας υπόψη ότι μετά τη λήξη της ισχύος της Συνθήκης ΕΚΑΧ το έτος 2002, θα ήταν σκόπιμο να συνεχιστεί η εφαρμογή ορισμένων αρχών και δραστηριοτήτων της ισχύουσας Συνθήκης,

1. διαπιστώνει ότι το σχέδιο διορθωτικού επιχειρησιακού προϋπολογισμού της ΕΚΑΧ για το 1995 λαμβάνει υπόψη τις νέες συνθήκες μετά τη διεύρυνση της Ευρωπαϊκής Ένωσης καθώς και ορισμένες μεταβολές που προέκυψαν κατά την εκτέλεση του προϋπολογισμού της ΕΚΑΧ για το 1995;

2. διαπιστώνει ότι με την εν λόγω διόρθωση το συνολικό ύψος του προϋπολογισμού της ΕΚΑΧ για το 1995 αυξάνεται κατά 14%, από 291 εκατ. Ecu σε 331 εκατ. Ecu; επισημαίνει, στο πλαίσιο αυτό, ότι από τις πρόσθετες πιστώσεις ύψους 40 εκατ. Ecu, 6 εκατ. Ecu προέρχονται από την εφαρμογή της κλείδας κατανομής στα νέα κράτη μέλη, ενώ το υπόλοιπο προέρχεται από επιστροφές μη απορροφηθεισών ενισχύσεων μετατροπής, από το χαμηλό βαθμό απορρόφησης των κοινωνικών ενισχύσεων και από μη χρησιμοποιηθείσες προμήθειες;

3. λαμβάνει γνώση του γεγονότος ότι η Επιτροπή, με την πρότασή της επιθυμεί να χρησιμοποιήσει τις πρόσθετες πιστώσεις για την αύξηση κατά 18% των ενισχύσεων προσαρμογής, κατά 17% των ενισχύσεων μετατροπής, κατά 27% των κοινωνικών μέτρων για την αναδιάρθρωση της εξόρυξης άνθρακα και κατά 15% των ενισχύσεων για έρευνα;

4. διαπιστώνει ότι με τον τρόπο αυτό μπορεί να επιτευχθεί η έγκριση του 90% των αιτήσεων για ενισχύσεις προσαρμογής, ενώ στον τομέα της έρευνας οι επιχορηγήσεις παραμένουν επάνω από το επίπεδο που πρέπει να θεωρείται ως απόλυτο ελάχιστο;

5. όσον αφορά τις ερευνητικές δραστηριότητες της ΕΚΑΧ, επισημαίνει το προαναφερθέν υπόμνημα της συμβουλευτικής επιτροπής, στο οποίο διαπιστώνεται "...ότι η προώθηση της έρευνας εκ μέρους της ΕΚΑΧ σε επίπεδο συγκεκριμένων τομέων απέφερε εξαιρετικά αποτελέσματα.»; οι σχετικές επενδύσεις απέδωσαν κατά το πολλαπλάσιο, ενώ παράλληλα παρατηρήθηκε αξιόλογη βελτίωση των συνθηκών εργασίας;

6. διαπιστώνει ότι τα ανωτέρω αποτελέσματα από την προώθηση της έρευνας καθιστούν ακόμα πιο ακατανότητο το γεγονός ότι ο εν λόγω τομέας ενίσχυσης παραμελήθηκε σχετικά κατά τα προηγούμενα χρόνια, ούτε και αξιοποιήθηκε η ευκαιρία της διεύρυνσης για την αναβάθμισή του;

7. διαπιστώνει ότι η αύξηση των ενισχύσεων μετατροπής κατά 17% με το αιτιολογικό ότι από τον Ιούνιο του τρέχοντος έτους αναμένεται αντίστοιχη αύξηση των αιτήσεων είναι δυσανάλογα υψηλή και φαίνεται να βασίζεται περισσότερο σε εικασίες;

8. διαπιστώνει ότι σε αντίθεση με τον τομέα του άνθρακα, οι οικονομικοί δείκτες στον τομέα του χάλυβα για το 1995 παρουσίασαν σημαντική βελτίωση και σε σύγκριση με το διάστημα από το 1992 έως το 1994 μπορεί σήμερα να γίνεται λόγος για αλματώδη ανάπτυξη του κλάδου; θα περίμενε, για το λόγο αυτό, αντίστοιχες ανακατατάξεις των ενισχύσεων για κοινωνικά μέτρα αναδιάρθρωσης στη χαλυβουργία και τον τομέα του άνθρακα;

9. εκφράζει τη λύπη του για το γεγονός ότι η Επιτροπή δεν έχει ικανοποιήσει ακόμα το αίτημα του Ευρωπαϊκού Κοινοβουλίου για διαγραφή των ιδιαίτερων θέσεων για διοικητικές δαπάνες της ΕΚΑΧ;

10. διαπιστώνει ότι η Επιτροπή, στο τμήμα δαπανών του σχεδίου διορθωτικού προϋπολογισμού έχει υπολογίσει το άθροισμα των έξι θέσεων κατά 2 εκατ. Ecu μεγαλύτερο; ενώ σύμφωνα με το νέο υπολογισμό των εσόδων προκύπτει άθροισμα 331 εκατ. Ecu, το άθροισμα των μεμονωμένων θέσεων εμφανίζεται να είναι 333 εκατ. Ecu;

11. εκφράζει τη λύπη του για το γεγονός ότι η Επιτροπή δεν εκμεταλλεύτηκε την ευκαιρία του διορθωτικού προϋπολογισμού για την υποβολή της εκκρεμούσαν έκθεσης περί «phasing in» της ΕΚΑΧ;

12. επαναλαμβάνει την έκκλησή του προς την Επιτροπή να συμπληρώσει την υπόθεσή της ενόψει του 2002, προκειμένου να διασαφηνίσει καλύτερα το διαθέσιμο οικονομικό υπόλοιπο την ημερομηνία αυτή και να άρει τις νομικές αβεβαιότητες όσον αφορά τη διαθεσιμότητά του;

13. με βάση τις ανωτέρω διαπιστώσεις, αποφασίζει την ακόλουθη τροποποίηση του πίνακα δαπανών:

ΣΧΕΔΙΟ ΔΙΟΡΘΩΤΙΚΟΥ ΚΑΙ ΣΥΜΠΛΗΡΩΜΑΤΙΚΟΥ ΠΡΟΫΠΟΛΟΓΙΣΜΟΥ ΤΗΣ ΕΚΑΧ ΓΙΑ ΤΟ ΟΙΚΟΝΟΜΙΚΟ ΕΤΟΣ 1995

ΠΡΟΤΑΣΕΙΣ ΤΟΥ ΕΥΡΩΠΑΙΚΟΥ ΚΟΙΝΟΒΟΥΛΙΟΥ

εκατ. ECU

>TABLE>

(1) Ενισχύσεις για περιβαλλοντικά έργα Κονδύλι: 3.1: τα περιβαλλοντικά έργα στον τομέα του άνθρακα εντάσσονται στο Πρόγραμμα-Πλαίσιο

Κονδύλι: 3.2: 10 εκατ. Ecu

(2) Ειδικό αποθεματικό

NB: Τυχόν πρόσθετα έσοδα εγγράφονται στη θέση «Κοινωνικά μέτρα στο πλαίσιο της αναδιάρθρωσης της χαλυβουργίας και της εξόρυξης άνθρακα

Το πρόγραμμα αναδιάρθρωσης της χαλυβουργίας θα μπορούσε να συνεχιστεί το 1996 και οι σχετικές πιστώσεις ανέρχονται συνολικά σε 240 εκατ. Ecu.

14. ζητεί από την Επιτροπή να υποβάλει πριν από το τέλος του 1995 την εκκρεμούσα έκθεση σχετικά με το «phasing in»;

15. αναθέτει στον Πρόεδρό του να διαβιβάσει στην Επιτροπή το παρόν ψήφισμα καθώς και τις αποφάσεις του σχετικά με το διορθωτικό επιχειρησιακό προϋπολογισμό της ΕΚΑΧ για το 1995.